Prasība, kas celta 2016. gada 29. jūnijā – De Masi/Komisija
(lieta T-341/16)
Tiesvedības valoda – vācu
Lietas dalībnieki
Prasītājs: Fabio De Masi (Brisele, Beļģija) (pārstāvis – A. Fischer-Lescano, profesors)
Atbildētāja: Eiropas Komisija
Prasītāja prasījumi:
atcelt atbildētājas 2016. gada 8. jūnija lēmumu par ierobežotu piekļuvi Rīcības kodeksa grupas dokumentiem;
piespriest atbildētājai atlīdzināt tiesāšanās izdevumus saskaņā ar Vispārējās tiesas Reglamenta 87. panta 2. punktu un segt iespējamos personu, kas iestājušās lietā prasītāja prasījumu atbalstam, tiesāšanās izdevumus.
Pamati un galvenie argumenti
Prasības pamatošanai prasītājs izvirza tikai vienu pamatu, kas ir balstīts uz tādu deputātu tiesību pārkāpumu, kādas izriet no LESD 230. panta 2. punkta, skatot to kopā ar LES 10. panta 2. punktu, un saistībā ar informēšanas pienākumiem.
____________